Publication: Magyar Közlöny
Issue: MK-2009-56 (Year: 2009, Number: 56)
Era: 2004-2010
Section: [Melléklet a 40/2002. (V. 24.) OM rendelethez]
Paragraph Index: 1026

5. Hiányzó elemek, kapcsolatok kiegészítése Az írásbeli feladatlap értékelése A feladatok mindegyike értékelésénél kötelező a javítási-értékelési útmutatónak való megfelelés. Az eltérés lehetőségeit a konkrét feladatlapok javítási-értékelési útmutatói jelzik. A javítási-értékelési útmutatóban szereplő pontszám tovább nem bontható. Szóbeli vizsga Általános szabályok A szóbeli vizsgarész a tételsorból húzott tétel kifejtéséből áll. A vizsgázó a tételbe épített forrásanyagot felhasználja a témakör ismertetéséhez. A tételsor legalább 20 tételből áll. A tematikus tételek feleleteinél felhasználhatók – a vizsga előtt jegyzékben meghatározott – következő szemléltetőillusztráló anyagok: • Statisztikai táblák, grafikonok • Marketing házi dolgozat, ha a tanulmányi idő alatt készült ilyen • Marketing kommunikáció eszközei • Gazdasági sajtóból cikkek, leírások – esetleg a felkészülés során megismertek is • Törvények – kizárólag illusztrálásra • Pénzügyi befektetési tájékoztatók • Bankszámlaszerződés minták 2009/56. szám • Csekk-, váltó-, részvény-, kötvényminta • Bizonylati album, bizonylatok • Számvitel politika • Számlarend A szóbeli tételsor jellemzői Tartalmi jellemzők, szerkezet A szóbeli tételek a középszintű részletes követelmények témaköreit tartalmazzák és a középszinten megfogalmazott kompetenciákhoz igazodnak. A tételek a témakörök tematikus és problémaorientált bemutatása, melyek nem tartalmaznak az alábbiakban felsorolt témakörökön kívül más tananyagrészeket. A szóbeli vizsga témakörei Legalább 2-2 tétel készül a következő témakörökből: • Marketing és marketinggondolkodás • A vállalkozás és az államháztartás kapcsolata Legalább 1 tétel készül a következő témakörből • Zárás – éves beszámoló Legalább 3-3 tétel készül a következő témakörökből: • Pénzügyi műveletek • A vásárolt készletek • Befektetett eszközök • Az emberi erőforrás • A tevékenység költségei és az értékesítés A szóbeli vizsga értékelése Az értékelés az alábbi szempontok és kompetenciák alapján történik: Szempontok, kompetenciák Elérhető maximális pontszám

Source: https://magyarkozlony.hu/hivatalos-lapok/a4a8b7b310c72324b9d8320822f65a927bdb0963/dokumentumok/56fae74fa21462385210d71b8a02d05deb4734e2/letoltes